kardosdrur/scandi-wiki huggingface dataset:
Store Ajstrup

Store Ajstrup er en landsby i De Himmerlandske Heder med 83 indbyggere (2008). Store Ajstrup er beliggende seks kilometer sydvest for Sebbersund og 32 kilometer sydvest for Aalborg. Landsbyen hører under Aalborg Kommune og er beliggende i Store Ajstrup Sogn.
Byens bebyggelsesstruktur har gårde og aktivt landbrugsliv. Ældre parcelhuse ligger mellem de gamle gårde, og flere steder er der åbne kig mellem husene til de omkringliggende marker. Brus Å løber i byens udkant.
Landsbyen har gadekær, boldbane og forsamlingshus. Der er centralt i byen en brugsforretning med dagligvarehandel og køkken- og hvidevarer, som daglig besøges af regionens borgere.

Referencer 

Lokaliteter i Aalborg Kommune
Pokémon HeartGold og SoulSilver

Pokemon HeartGold og Pokemon SoulSilver er de forbedrede genskabelser af de tidligere Gameboy versioner af spillene Pokémon Gold og Pokémon Silver (Pokémon Crystal). Spillene blev først sat til salg i produktionslandet Japan i september 2009, og senere udgivet i USA og Europa (inkl. Australien) i marts 2010. Spillene er kun udgivet til spillekonsollen Nintendo DS (Inkl. Nintendo DSi og Nintendo DSi XL. Pokemon HeartGold og Pokemon SoulSilver er de bedst sælgende spil i pokemon kategorien, med over 2 millioner spil solgt i Japan på 6 uger, efter udgivelsen.

Handling 

Pokemon HeartGold og SoulSilver er stort set bygget komplet over de originale versioner af spillet, dog selvfølgelig med nye desgins og 3D områder. Selve konceptet er det samme. Som noget nyt, indenfor pokemon spil kategorien, kan spilleren få en pokemon til at følge efter sig, ved at sætte den som første pokemon i spillerens hold. Ved at snakke med sin pokemon, kan den finde ting til spilleren, eller "fortælle" hvordan den har det. Som i Pokémon Gold, Silver og Crystal, er startpokemonerne Totodile, Cyndaquil og Chikorita. Som noget helt nyt, er pokemon konkurrencerne skiftet ud med en ny konkurrence – den såkaldte pokeathlon. Her kan spilleren, sammen med 3 af sine pokemon, dyste i forskellige disipliner. Enten i single player mod computeren, eller mod op til 3 andre venner, ved at linke dem sammen. En af de mest interessante ting ved de ny spil, er at stort set hele spillet kan styres på touch-screenen, lige på nær at bevæge selve spilleren, der stadig styres med piletasterne.

Som i alle andre pokemon spil, er der selvfølgelig også en kampe funktion, til når spilleren møder vilde pokemon, eller bliver udfordret af en træner. I forhold til det sidst udkomne spil (Pokémon Platinum) er kampfunktionen ikke ændret betydeligt. Men et par ændringer er der kommet. Bl.a. nogle nye og forbedrede angreb.

Forbindelse til andre enheder og spilkonsoller 

Igen, som noget helt nyt introducerer Pokemon HeartGold og SoulSilver, mini enheden pokéwalker. Denne enhed er en skridttæller, hvor spilleren fra Nintendo DS(i)(XL) konsollen kan sende én pokemon til, og "gå en tur med". Ved at gå, tæller pokewalker enheden skridtene og "omformer" dem til de såkaldte watts, som kan bruges til at åbne nye områder i pokéwalkeren.

Spilleren kan desuden også forbindes til andre Nintendo DS systemer via. trådløs forbindelse eller wi-fi forbindelse.
På denne måde kan spilleren bytte pokemon, og dyste med andre spillere og mange andre ting, såsom at mikse information og lave "[[egg-spin]]", med op til 3 andre spillere. Ved hjælp af enten trådløs eller wi-fi forbindelse kan spilleren også kæmpe mod andre i pokeathlon konkurrencen.

Områder i spillet 

Byer i Johto/Kanto:

Andre steder i Johto/Kanto:

Spillets "gameplay" 

Spillet begynder for hovedpersonen i New Bark Town.

Noter 

Pokémon
Nintendo DS-spil
Pia Jette Hansen

Pia Jette Hansen (født den 11. juli 1957) er en dansk skuespiller, instruktør og teaterleder. Hun er uddannet skuespiller fra Odense Teaters elevskole i 1987. Hun var i 2001-10 teaterchef på Holbæk Teater og tiltrådte 1. august 2010 stillingen som direktør for Østre Gasværk Teater i København. I 2017 tiltrådte hun som direktør på Bellevue Teatret.

Hun har haft mindre roller i flere film og TV-serier og fungerede inden ansættelsen op Holbæk Teater som freelance skuespiller, instruktør og koreograf.

Pia Jette Hansen har under perioden som teaterchef i Holbæk været med til at sikre Holbæk Teater to Reumert-priser i 2008 og 2009 for forestillinger som 69 – en rockteaterkoncert (om Ungdomshuset på Jagtvej 69) og Gidsel (om indvandrerproblematik blandt unge). Derudover var hun kunstnerisk ansvarlig for åbningen af DGIs Landsstævne i Holbæk i 2009. 

Pia Jette Hansen fornyede Østre Gasværk Teaters repertoire ved som noget nyt for teatret at opsætte store forestillinger for børn og unge, heriblandt Flemming Quist Møllers Cykelmyggen Egon. Musicalerne Skammerens Datter, Skammerens Datter 2 og musikforestillingenVildheks var baseret på Lene Kaaberbøls ungdomsromaner. For det voksne publikum blev musicalversionen af Ken Folletts bestseller Jordens Søjler en stor succes.

Eksterne henvisninger 
 

Teaterledere fra Danmark
Skuespillere fra Danmark
Personer i Kraks Blå Bog
Benløse Floorball

Benløse Floorball Club er en floorballklub med hjemsted i Benløse, Ringsted på Midtsjælland. Holdets hjemmekampe bliver primært spillet i Benløsehallen og sekundært i Ringstedhallen.

Klubbens bedste hold har været i landets bedste række 5 gange siden turneringens start i 1991. Disse sæsoner var 01/02 (nummer 12), 02/03 (16), 03/04 (16), 05/06 (12) og igen i 10/11.
Siden sæsonen 11/12 ligger klubben i landets bedste række med en sølvmedalje i 2014 som bedste resultat.

Historie 

Benløse Floorball Club har ikke altid haft hjemme i Benløse. Klubben blev stiftet i 1995 som Ringsted Floorball Club – midtsjællands første af slagsen. Holdet havde dengang hjemmebane i Ringstedhallerne. Nu er BFC en del af Benløse Idrætsforening.

I slutningen af 1990'erne begyndte tingene for alvor at tage fart på Midtsjælland. Ledelsen blev udvidet, arbejdet blev struktureret og hele organisationen trimmet. Det resulterede i ungdomshold, damehold og sportslig succes på herresiden.

Kulminationen for herreafdelingen kom med oprykningen til elitedivisionen i 2001. Efter tre år i det fine selskab betød ny turneringsstruktur i 2004 nedrykning til 1. division efter et spændende eventyr blandt de bedste. Allerede i 2005 blev 1. division vundet suverænt, og det betød oprykning til den bedste liga.
Nedrykningen fulgte dog lige efter og herresatsningen blev sat i bero. Denne er dog optaget igen efter flere spillere som Niklas Elfving, Tim Jannerup, Mathias og David de Fries vendte hjem efter et par år ude i ligaklubberne Vanløse og Brønderslev. Holdet formåede at rykke op fra 1.division ubesejret og året efter i sæsonen 10/11 blev det til en semifinaleplads i pokalturneringen og en flot 4.plads i ligaen, som udløste slutspil der dog endte i kvartfinalen mod Frederikshavn Bulldogs.
I sæsonen 11/12 oprustede man sig med et par spillere i form af finske Teemu Tuhkanen fra tjekkiske FBC Liberéc og svenske Martin Willén fra Hvidovre FC.
I 12/13 nåede Benløse Floorball Club helt til semifinalen, hvor man dog tabte til Brønderslev. Dermed var bronzemedaljen en realitet - det bedste resultat nogensinde for Benløse Floorball Club.
I sæsonen 13/14 er klubben placeret i Unihoc Ligaen, som for første gang er landsdækkende - altså ikke længere delt op i øst og vest.
På damesiden kulminerede kometindtoget i dansk floorball i 2004 med 3. pladsen i elitedivision øst og slutspilsdeltagelse. Året efter successæsonen endte holdet dog nederst i tabellen og røg i 1. division. Damerne rykkede i sæsonen 10/11 op i ligaen.

Spillertrup 14/15

Eksterne henvisninger 
 Benløse FC ligatrup 13/14 

Floorballklubber fra Danmark
Ringsted Kommune
Officiant

Officiantsgruppen var en gruppe af befalingsmænd i det danske militær i perioden 1922-1951.

Indførelse
I 1922 blev sergenter og oversergenter underofficerer af reserven; de måtte, hvis de ville fastansættes, lade sig uddanne til officianter. Der var fire grader: officiant, overofficiant, stabsofficant, korpsofficiant. Officianter m.v. var ikke officerer, men en gruppe befalingsmænd, ligestillet med officerer. De var specialt uddannet i f.eks. gymnastik, skydning, ridning m.v.

Gradstegn og rang
Gradstegnene var:
 officiant: 1 barre (ligestillet med sekondløjtnant)
 overofficiant: 1 barre og 1 roset (ligestillet med løjtnant af reserven)
 stabsofficiant: 2 barrer (ligestillet med premierløjtnant)
 korpsofficiant: 2 barrer og 1 roset (efter kaptajn af reserven)

Afløsning
Officianterne afløstes i 1951 af fenrikker og overfenrikker af fenriksgruppen og officerer af specialgruppen.

Fastansatte underofficerer, officianter m.v.

Militære titler

Eksterne kilder/henvisninger
Katla

Katla kan henvise til flere artikler:

 Katla (vulkan) – en islandsk vulkan
 Katla (drage) – en drage i Astrid Lindgrens Brødrene Løvehjerte
 Katla (navn) – et islandsk pigenavn
 Katla (sanger) – tidligere forsanger i Finntroll

"Katla" er også det islandske navneord ketill (kedel) bøjet i pluralis akkusativ eller pluralis genitiv.
Deidamia (opera)

Deidamia (HWV 42) var Georg Friedrich Händels sidste italienske opera. Librettoen blev skrevet af Paolo Antonio Rolli.

Opførelseshistorie 
Operaen blev uropført den 10. januar 1741 på Lincoln's Inn Fields Theatre i London. Operaen blev opnåede kun tre forestillinger, da offentligheden på dette tidspunkt var ved at blive træt af italiensk opera. Händel skulle derfor senere koncentrere sig om at komponere oratorier. Operaen er blevet genopsat i 1950'erne og bliver lejlighedsvis spillet på operahuse. Operaen er blevet indspillet på plade.

Roller

Synopsis 
Operaen er baseret på græsk mytologi, hvor figuren Deidamia, der var datter af kong Lycomedes af Skyros, fik et barn med af Achilles.

E-bog 
 Partituret til Deidamia  (ed. Friedrich Chrysander, Leipzig 1885)

Referencer 
 

Operaer af Georg Friedrich Händel
Soldaterlegatet

Soldaterlegatet er en fond, hvis formål er at støtte militært personel og civile, der af Danmark har været udsendt i militære missioner i udlandet, og som under missioner for dansk forsvar har pådraget sig fysiske eller psykiske skader. Efterladte kan også støttes.

Det overordnede mål med legatet er at støtte modtagerne i at skabe et stabilt fundament for deres fremtidige liv på trods af de skader eller tab, som udsendelsen i en international militær mission har medført.

Historie 

Danmark har siden starten af 1990’erne udsendt flere end 40.000 soldater på internationale militære missioner. Heraf har knap 50 mistet livet, mens mere end 90 er blevet såret. Et stort antal tidligere udsendte lider af psykiske eftervirkninger; efterreaktioner, som ofte først kommer frem flere år efter udsendelsen.

Mange hjemvendte soldater føler det som et nederlag at skulle bede om for eksempel psykologisk rådgivning. Derfor har flere oplevet en social deroute, inden de endelig erkender, at der er brug for professionel assistance. På denne baggrund tog Kredsen Mars og Merkur Danmark sammen med en bred gruppe af engagerede mennesker initiativet til at stifte Soldaterlegatet, og den 28. oktober 2008 blev Soldaterlegatets vedtægter underskrevet.

Fonden startede sit virke den 29. januar 2009 og har ved udgangen af 2015 støttet mere end 1.400 enkeltpersoner og projekter med legater til en samlet værdi af 55 mio. kr. Den viden, som Soldaterlegatet indsamler, søger Soldaterlegatet i generel form at videregive til de myndigheder og organisationer, som har mulighed for at bruge den konstruktivt i deres arbejde for at forbedre støtten til tidligere udsendte.

Soldaterlegatets protektor er Hans Kongelige Højhed Kronprinsen, som har et indgående kendskab til og interesse for danske soldaters forhold. Kronprinsen er selv uddannet i Søværnet, Flyvevåbnet og Hæren.

Legatuddelingskomitéen 

Legatuddelingskomitéen består af seks personer:

• Sven A. Blomberg, viceordf.dir. i Jyske Bank (formand)

• Anders Korsgaard, chefpsykolog på Rigshospitalets krisepsykologiske afdeling

• Jes Bruun Lauritzen, professor og overlæge dr.med.

• Jesper Helsø, general og forhenværende forsvarschef

• Ulrich Schmidt-Hansen, social- og sundhedsdirektør, Herlev Kommune

• Sys Rovsing, advokat i Bech-Bruun

Bestyrelse 

Bestyrelsen er sammensat ud fra Soldaterlegatets gældende fundats. Dens opgave er at sikre, at Soldaterlegatet arbejder efter vedtægterne, rådgiver sekretariatet i forbindelse med etablering af samarbejder og fastlægger Soldaterlegatets langsigtede strategi. Bestyrelsen består af:

• Peter Højland (formand)

• Christian Herskind, adm. dir. Refshaleøens Holding (næstformand)

• Claus Bretton-Meyer, adm. dir. DBU

• Frank E. Andersen , kommunaldir., Gentofte Kommune

• Kristian May, adm.dir.

• Kim Kristensen, ceremonimester i Hofmarskallatet

• Sven Blomberg, viceordf.dir. Jyske Bank

• Nikolaj Lindberg, kaptajn, Gardehusarregimentet

• Torben von Lowzow, IstoCorp

Eksterne henvisninger 

Soldaterlegatets hjemmeside

Fonde fra Danmark
Legater fra Danmark
Geografiske koordinater

Geografiske koordinater er rumlige koordinater der består af tre koordinater:
 Længdegrader i grader, minutter og sekunder
 Breddegrader i grader, minutter og sekunder
 Z-koordinat der betegner koten

Enheder
Kartografi
Christoffer Boserup Skov

Christoffer Boserup Skov (født 1976) er filosof og forfatter. Er uddannet cand.mag. i filosofi og psykologi og master i retorik. 

Har skrevet en række bøger, bl.a. Basal videnskabsteori (Gyldendal), Mennesket i verden (Systime), Meningen med livet - otte svar og en hulens masse spørgsmål (Forlaget Mindspace), Bliv til! (Forlaget Mindspace) samt børne- og ungdomsserien om Sebastian (Det Andersenske Forlag).

Ekstrerne henvisninger

Noter 

Filosoffer fra Danmark
Faglitterære forfattere fra Danmark
Dansksprogede forfattere fra Danmark
Football 24

Footbal Twenty-Four, eller bare F24, er en dansk sportskanal. Den blev dannet den 16. april 2010 på grundlag af FIFAs besultning, om mere TV-dækning på generel fodbold, af FIFA-medlemmet Kasper Vijay. Michael Laudrup, Jens Andersen, Henrik Larsson og Don Ø er værter på den nye kanal.

Tv-kanaler fra Danmark
Etableret i 2010
Pfalz

Pfalz er en region i det sydvestlige Tyskland og er den sydlige del af delstaten Rheinland-Pfalz.

Dele af Rheinpfalz (Rhein = Rhinen) blev besat af Frankrig under Napoleonskrigene. Områderne blev efter Wienerkongressen i 1815 afstået til kongeriget Bayern og blev en bayersk provins i 1816. Navnet var Rheinkreis, men kong Ludwig 1. af Bayern omdøbte det i 1835 til Rheinpfalz. Efter første verdenskrig blev Pfalz besat af franske tropper til 1930, men tilhørte fortsat Bayern. Dele af Pfalz blev efter anden verdenskrig en del af Saarland og udgør området Saarpfalz. Efter anden verdenskrig blev Pfalz en del af den nye delstat Rheinland-Pfalz og mistede sin tilknytning til Bayern. Pfalz var en del af den franske besættelseszone.

Pfalz er kendt for sin Liebfraumilch og anden hvidvin.

Stednavnets oprindelse 
Navnet Pfalz er opstået ved en betydningsforskydning fra ordet Königspfalz (= kongsgård), en fortyskning af det latinske ord palatium (= Palatinerhøjen i Rom; senere med betydningen "palads" ). Disse kongsgårde fandtes spredt i middelalderens kongedømmer, der endnu ikke havde en fast hovedstad. Riget blev regeret af den omrejsende konge, der holdt hof i den kongsgård, han opholdt sig i. Denne ordning er ophav til det udbredte stednavn Huseby i Norden.

Noter 

Vindistrikter
Rheinland-Pfalz' geografi
Australian Classification Board

Office of Film and Literature Classification er et regeringskontor der klassificerer biograffilm, computerspil og andre udgivelser.
Efter australsk lovgivning skal hver film, computerspil, om det er produceret indenlandsk eller udenlandsk, klassificeres før det kan udgives til offentligheden. Der er meget få begrænsninger for dette.
Man har oprettet et website hvor alskens film er blevet klassificeret af forskelligt personale og offentliggjort på en meget overskuelig måde.
Klassifikationen går på ulovlig/lovlig til udgivelse eller hvilken aldersgruppe der ikke bør se/spille. Derudover er der også angivet hvilket land udgivelsen kommer fra og sådan noget.

Eksterne henvisninger 
 Hjemmeside for Office of Film and Literature Classification 

Film fra Australien
Vurderingssystemer for computerspilindhold
Bund der Industriellen

Bund der Industriellen var en tysk interesseorganisation, som blev grundlagt den 7. november 1895 med henblik på at repræsentere forarbejdningsindustrien overfor politikere og konkurrerende organisationer. Etableringen skete som led i den bølge af forbunds- og foreningsgrundlæggelser, som foregik i Tyskland i perioden efter grundlæggelsen af det Tyske Kejserrige i 1871, og som ændrede samfundslivet i Tyskland. 

Ifølge organisationens formålsparagraf skulle den "varetage de fælles interesser indenfor den tyske industri, og samarbejde i alle spørgsmål som vedrører den tyske industri". 

Et motiv til grundlæggelsen var at skabe en slagkraftig modpol til den indflydelsesrige landbrugsorganisation Bund der Landwirte. Desuden adskilte organisationen sig fra Centralverband deutscher Industrieller (CDI) som samlede bjergværksindustrien og støttede regeringens toldbeskyttelsespolitik. BdI, som i en periode havde Gustav Stresemann i sit præsidium, skulle skabe gehør for de mindre og mellemstore virksomheder i den lette industri og færdigvareindustrien, foruden den voksende elektriske og kemiske industri. Den gik ind for frihandel. 

Efter 1. verdenskrig blev CDI og BdI i 1919 sluttet sammen i Reichsverband der Deutschen Industrie.

Kilder
 Toni Pierenkemper: Gewerbe und Industrie im 19. und 20. Jahrhundert (Enzyklopädie Deutscher Geschichte 29), München 1995 
 Hans-Peter Ullmann: Der Bund der Industriellen. Organisation, Einfluß und Politik klein- und mittelbetrieblicher Industrieller im Deutschen Kaiserreich 1895-1914 (Kritische Studien zur Geschichtswissenschaft 21), Göttingen 1976 

Organisationer fra Tyskland
Etableret i 1895
Jernbanespor

Jernbanespor, togspor, spor, togskinner eller skinner er en definition på en permanent anlagt linje til infrastruktur med et skinnekøretøj. Jernbanespor består af to dele:

Underbygning 
Underbygningen, der bærer banelegemet. Dette er jernbanens fundament og sørger for at banens niveau ikke stiger mere end det tilladte, såsom opfyldninger til dæmninger og dræning af arealet, hvorpå banelegemet er placeret. I denne kategori er også broer, støttemure og tunneller inkluderet. Derfor er der krav til dens bæreevne, stabilitet samt forhindre uønsket færdsel på banelegemet. Dette sker ved hjælp af hegn. I nyere tid er der også sat krav til æstetik og miljø.

Overbygning 
Overbygningen, der består af de tre dele:
 Jernbaneskinner som både skal bære og styre toget. Skinnerne sættes på svellerne i en bestemt afstand – også kaldet sporvidde. Skinner vedligeholdes med slibning engang imellem af skinnesliber.
 Sveller af tværliggerne som skinnerne et fastgjort på. Tidligere blev disse lavet af træ, men i dag fremstilles de næsten udelukkende af beton.
 Ballast, der holder svellerne på plads. Tidligere blev grus anvendt, men i dag er knust sten, også kaldet skærver, mere almindeligt. Et dansk videnskonsortium – Road2Rails – bestående af virksomheder indenfor asfaltbranchen og jernbaneteknologi arbejder på at benytte special designet asfalt i stedet for skærver. Fremtidens højere toghastigheder øger kravene til vedligeholdelse eksponentielt med den traditionelle skærvemodel, hvorimod det forventes at asfalt kan være mere stabilt.

Sporvidde 
Afstanden mellem indersiderne af skinnerne kaldes sporvidde. Det er vigtigt at denne er konstant. Den mest almindelige er 1435mm, også kaldet normalspor. Dennes historie går helt tilbage den amerikanske borgerkrig og dengang, hvor det var en Zar der regerede Rusland. Jernbanen var nemlig den ultimative måde at transportere sine soldater, når der skulle føres krig eller forsvares. Under den amerikanske borgerkrig havde nordstaterne valgt den samme sporvidde, efter eksempel fra europæerne, hvilket kom til være en stor fordel for deres udfald af krigen, da sydstaterne havde fire forskellige sporvidder – hvilket besværliggjorde transporten gennem staterne, da godset skulle overflyttes mellem tog.
Den russiske Zar valgte, af frygt for en invasion, at anlægge bredere sporvidder for at undgå invasion med tog.

Referencer
Safir (sanger)

Safir Olivia Savannah Aerial er en danske sangerinde, musiker, komponist, tekstforfatter og musikproducer. Hun har undervist i musik, spillet koncerter og udgivet to soloalbums.

Safir startede med at spille trommer i en alder af 15 år, og begyndte kort tid efter at synge professionelt i flere konstellationer, bl.a. med sin jazz kvartet, big band mm.
Safir tog i 2002 en Ph.d. som sanger fra Rytmisk Musikkonservatorium i København.

Inden Safir begyndte at arbejde som musiker, arbejdede hun bl.a. som DJ på radiostationerne Radio Olga samt Radio Næstved, og var her fast vært for flere populære ugentlige programmer.

Safir har desuden medvirket i flere musikalske sammenhænge, bl.a. som trommeslager i hip-hopgruppen Hvid Sjokolade.

Safir har i perioder desuden undervist i sang/musik, bl.a. på den prestigefyldte Herlufsholm Kostskole.
I 2008 udgav Safir debutalbummet Safirsongs på indie-selskabet Nefertiti Records i samabejde med Gateway Music. De modtog fire ud af seks stjerner i musikmagasinet GAFFA.

Safir er nu bosat i Los Angeles og turnerer, skriver musik og indspiller med diverse samarbejdspartnere.

Diskografi 
 Safirsongs (2008)
 Closer (2012)

Referencer

Eksterne henvisninger 
 

Sangere fra Danmark
Komponister fra Danmark
Dj's fra Danmark
Trommeslagere fra Danmark
Grønfeld

Grønfeld er en landsby på Djursland med . Grønfeld er beliggende i Agri Sogn på halvøen Mols, otte kilometer sydøst for Rønde og 12 kilometer vest for Ebeltoft.

I byen findes der en del virksomheder, her i blandt et byggemarked

Grønfeld har et meget aktivt landsbysamfund med eget bylaug  og splidevandslaug . Bylauget har de sidste mange år taget initiativ til, og lagt kræfter bag, ting som: Fællesspisning, Sommerfest(første weekend i August), Fastelavnsfest, Juletræsfest og mange andre ting.

Desuden er der, fra borgernes side, taget initiativ til at blive medlem af roendes net, således er der forholdsvis billigt internet i byen. Dette skyldes nettet hovedsageligt bliver drevet af frivillige kræfter.
 
Byen hører til Syddjurs Kommune og er beliggende i Region Midtjylland.

Kilder 

Byer i Syddjurs Kommune